পুলিশি তলব আটকাতে হাইকোর্টে আসফাকুল্লা

কলকাতা: আরজি কর-আন্দোলন যুক্ত জুনিয়র ডাক্তার আসফাকুল্লা নাইয়াকে (Asfakulla Naiya) পুলিশি তলব আটকাতে মামলা দায়ের হল কলকাতা হাইকোর্টে (Calcutta High Court)। মামলাকারীর অভিযোগ, বেআইনি ভাবে তার বিরুদ্ধে অভিযোগ করা হয়েছে। তিনি ডাক্তারিতে উচ্চ শিক্ষিত দাবি করে প্র্যাকটিস করছেন। বিভিন্ন ধারায় তার বিরুদ্ধে থানায় অভিযোগ দায়ের করা হয়েছে। এমন কি প্রায় ৩০ জন পুলিশ তার বাড়িতে গিয়ে তল্লাশির নামে আতঙ্ক ছড়ায়। বিচারপতি তীর্থঙ্কর ঘোষ মামলা দায়ের করার অনুমতি দিয়েছেন। তবে মামলার শুনানির সময় নির্দিষ্ট করা হয়নি।

আরও পড়ুন: ফাঁসি চেয়েছিল নির্যাতিতার পরিবার, সংশোধনের সুযোগ দিল আদালত?

আরজি কর মেডিক্যালের জুনিয়র চিকিৎসক আসফাকুল্লা নাইয়াকে তলব করে পুলিশ। সোমবার সকাল ১১টায় তাঁকে ইলেকট্রনিক্স কমপ্লেক্স থানায় ডেকে পাঠানো হয়েছিল। নির্যাতিতার অপরাধীদের শাস্তির দাবিতে গর্জে উঠেছেন তিনি। সেই সঙ্গে আওয়াজ তুলেছেন দুর্নীতি বিরোধী আন্দোলনেও। সম্প্রতি আসফাকুল্লা নাইয়ার বিরুদ্ধে নিয়ম ভেঙে ভুল পরিচয় দিয়ে, প্রাইভেট প্র্যাকটিস করার অভিযোগ উঠেছে। সিঙ্গুরের একটি হেলথ সেন্টারের এই পোস্টারে ENT বিভাগের পোস্ট গ্র্যাজুয়েট ট্রেনি আসফাকুল্লা নাইয়াকে ENT বিশেষজ্ঞ হিসেবে উল্লেখ করা হয়েছিল। সেই ছবি সামনে আসতে, রাজ্য মেডিক্যাল কাউন্সিলের কাছে আসফাকুল্লা নাইয়ার বিরুদ্ধে অভিযোগ জানায় ওয়েস্ট বেঙ্গল জুনিয়র ডক্টর্স অ্যাসোসিয়েশন। তারপরই ৭ দিনের মধ্যে এর ব্যখ্যা চেয়ে জুনিয়র ডাক্তারকে চিঠি পাঠায় রাজ্য মেডিক্যাল কাউন্সিল।

অন্য খবর দেখুন